Útbjóðingarskriv

Kravfesting og veitarans tilboð

Innihald

1. Innandura arkitektur til Albert Hall ......................................................................... 3

 a. Yvirskipað .......................................................................................................... 3

 b. Veitarans prísir .................................................................................................. 4

 c. Meting av tilboðum ........................................................................................... 5

 d. Mannagongd í sambandi við meting av tilboðum ............................................. 5

 e. Praktiskar upplýsingar ....................................................................................... 8

 f. Tillutan av sáttmála og endi á útboði ................................................................. 9

1. Innandura arkitektur til Albert Hall

## Yvirskipað

Gjaldstovan vil við hesari áheitan bjóða út innandura arkitekt til Gjaldstovuna, sum heldur til í bygninginum Albert Hall.

Gjaldstovan ynskir, at innandura arkitekturin skal finna og hjálpa til við at taka avgerð um:

* Gardinur - tilfar og lit
* Teppi - tilfar og lit
* Klædnagoymslu
* Veggjaprýði
* List
* Stólar - skap og lit
* Ljós
* Gólvklædning
* o.a.

Omanfyrinevndu tænastur viðvíkja hølini á Gjaldstovuni. Hetta fevnir um kantinu, gongd í kantinu, fundarhøli, skrivstovur, inngongd, gongir og trappugongd.

Kantinan, inngongdin í kantinuna og Krónan (eitt av felagshølunum) skulu vera liðugt gjørdar í 2023. Restin skal vera liðugt gjørt í 2024 og 2025. Gjaldstovan væntar at brúka 250 tímar yvir eitt 3 ára tíðarskeið, har 100 tímar verða brúktir í 2023 og 100 tímar brúktir í 2024. Teir síðstu 50 tímarnir verða brúktir í 2025.

Innandura arkitekturin skal í sambandi við hesa verkætlan:

1. gera eina heildarætlan fyri hølini hvørt sær og samlað fyri øll hølini
2. hjálpa til við at gera útboðstilfar til omanfyrinevndu tænastur fyri øll hølini
3. hjálpa til við at eftirmeta innkomnu tilboðini og tilmælini um val av loysnum.

Tilboðsgevari (innandura arkitekturin) skal í sambandi við hetta útboðið upplýsa:

* fastan prís pr. tíma íroknað MVG fyri omanfyrinevndu tænastur, sí talvu niðanfyri
* CV og tilvísingar av líknandi uppgávum.

Gjaldstovan mælir til, at tilboðsgevari kemur inn á gólvið í Albert Hall at hyggja eftir hølunum, áðrenn tilboð verður latið inn.

## Veitarans prísir

Tilboðsgevari skal í talvuni niðanfyri upplýsa fastan prís pr. tíma íroknað MVG.

|  |
| --- |
| **Fastur prísur pr. tíma íroknað MVG.** |
| [set inn fastan prís pr. tíma] |

## Meting av tilboðum

Sáttmálin verður tillutaður sambært ásettu tillutanartreyt, sum er fíggjarliga mest skynsama tilboðið í mun til prís og góðsku. Gjaldstovan brúkar fylgjandi vekting:

1. Prísur 50 %
2. Góðska 50 %

## Mannagongd í sambandi við meting av tilboðum

1. Karakterstigi

Innkomin tilboð fáa karakter eftir niðanfyristandandi stiga:

|  |  |
| --- | --- |
| **Karakterur** | **Týdningur** |
| 5 | **Avbera gott**Verður givið tilboðum við eginleikum ella góðsku, sum betra um loysnina, ella á annan hátt hava við sær sera stóra virðisøking / sera góður prísur.  |
| 4  | **Gott**Verður givið tilboðum við eginleikum ella góðsku, sum betra um loysnina, ella á annan hátt hava við sær góða virðisøking / góður prísur.  |
| 3 | **Rímiligt - sum væntað**Verður givið tilboðum, sum lúka tørvin ella eru við til at loysa uppgávuna / prísurin er hvørki góður ella ivingarsamur.  |
| 2 | **Heldur ófullfíggjað**Verður givið tilboðum, sum hava ávísar manglar í mun til at lúka tørvin. Uppgávan kann loysast við ávísum stríði / heldur ivingarsamur prísur.  |
| 1  | **Ófullfíggjað**Verður givið tilboðum, sum hava manglar í mun til at lúka tørvin. Uppgávan kann loysast, men til eitt støði sum akkurát kann góðtakast / ivingarsamur prísur.  |
| 0 | **Ikki nøktandi**Verður givið tilboðum, sum ikki eru nøktandi í mun til at lúka tørvin. Tilboðið verður ikki mett at kunna loysa uppgávuna / ikki nøktandi ella ivingarsamur prísur. |

1. Prísur, hvussu verður prísur útroknaður

Útbjóðari roknar út eina kostnaðarmeting fyri hvørt tilboð. Tilboðsgevari skal upplýsa fastan tímaprís. Útbjóðari faldar væntaða tímatalið (250 tímar) við fasta prísinum pr. tíma íroknað MVG, sum tilboðsgevarar hava upplýst í sambandi við avhendan av tilboðnum.

1. Karakterur fyri tilboðsprísin

Øll tilboð, sum lúka form- og minstukrøv, fáa ein karakter fyri prísin frá 0 - 5.

Tilboðið við lægstu kostnaðarmeting fær karakterin 5. Restin av tilboðunum fáa karakter eftir frymlinum:

$$5 x \frac{Lægsti prísur}{Tilboðsprísur}$$

1. Karakterur fyri góðsku

Tilvísingar eru góðsku parametur og verða mettar ein og ein og fáa ein samlaðan karakter frá 0 - 5. Karakterurin 5 verður givin fyri avbera góðar tilvísingar, og karakterurin 0 verður givin fyri ikki nøktandi tilvísingar. Tað verður mett positivt, meira viðkomandi tilvísingarnar eru. Fyri at meta um hetta, er neyðugt við lýsingum og myndum av hesum tilvísingum. Við viðkomandi tilvísingar verður sipað til, í hvønn mun tilvísingarnar prógva innlit við uppgávum innan innandura arkitektur. Tað verður mett positivt jú fleiri viðkomandi tilvísingar eru. Tilboðsgevari skal tó ikki lata inn fleiri enn tríggjar tilvísingar. Eingin tilvísing gevur karakterin 0. Ein viðkomandi tilvísing gevur karakterin 1 - 2. Tvær viðkomandi tilvísingar geva karakterin 3 - 4 og tríggjar viðkomandi tilvísingar geva karakterin 5.

1. Samlað meting

Tá ið tilboðið er mett sambært tillutanartreytunum, verður ein samlað meting framd, sum er grundað á karakterirnar, sum eru givnir fyri tillutanartreytirnar og vektina av teimum. Hetta kann lýsast sum fylgjandi:

Samlaður karakterur = 0.5 x karakterur fyri prís + 0.5 x karakterur fyri góðsku

Sáttmálin verður tillutaður tilboðnum, ið hevur hægsta samlaða karakterin.

## Praktiskar upplýsingar

1. Spurningar

Tilboðsgevari hevur møguleikan at fáa fleiri upplýsingar við at seta skriftligar spurningar. Spurningar skulu sendast til Róa Mohr Jónsson á:

roimohr@gjaldstovan.fo

Spurningar, ið eru settir fyri 20.03.2023, verða svaraðir í seinasta lagið 6 (seks) dagar áðrenn ásettu tilboðsfreist.

1. Tilboðsfreist og teldupostadressa til avhendan av tilboði

Tilboð skal latast inn við at senda teldupost til Róa Mohr Jónsson á:

roimohr@gjaldstovan.fo

Tilboð kann ikki latast inn á annan hátt.

Freistin at lata inn tilboð er:

***03.04.2023 klokkan 16.00***

Tilboð, ið verða latin inn aftaná hesa freist, verða ikki viðgjørd.

1. Trú og heiður váttan

Tilboðsgevari skal samstundis, sum boðið verður latið inn, vátta við trú og heiður, í hvønn mun viðkomandi hevur falna almanna skuld. Tilboðsgevari skal brúka *Trú og heiður váttan* í sambandi við avhendan av tilboði.

## Tillutan av sáttmála og endi á útboði

Útbjóðari tekur avgerð um at tilluta sáttmálan, tá ið útbjóðari hevur gjørt av, hvat er fíggjarliga mest skynsama tilboðið í mun til prís og góðsku.

Útbjóðari treytar sær rættin til ikki at taka av nøkrum tilboði.

Sjálvt um sáttmálin verður tillutaður, eru tilboðsgevarar bundnir av sínum tilboði, til útbjóðari hevur undirskrivað sáttmálan.

Útreiðslur, sum tilboðsgevarar hava í sambandi við hetta útboð, eru óviðkomandi fyri útbjóðara. Hetta er eisini galdandi, um útbjóðari tekur avgerð um, at ikki taka av nøkrum tilboði.

|  |  |
| --- | --- |
| **Virksemi** | **Dagfesting, kl.** |
| Freist at senda inn spurningar, sbrt. pkt. 4.a. | 20.03.2023 |
| **Tilboðsfreist, sbrt. pkt. 5.a.** | 03.04.2023 klokkan 16.00 |
| Væntandi tillutan av sáttmála | Miðjan apríl |
| Væntandi undirskrift av sáttmála | Seinast í apríl |